                            EUROPSKA
                            KOMISIJA
                                                       Bruxelles, 26.6.2015.
                                                       COM(2015) 217 final
                                                       2015/0111 (NLE)
                                          Prijedlog
                                    ODLUKE VIJEĆA
    o stajalištu povezanom s Odlukom br. 1/2015 koje je u ime Europske unije potrebno
    donijeti u okviru Zajedničkog veterinarskog odbora osnovanog Sporazumom između
   Europske zajednice i Švicarske Konfederacije o trgovini poljoprivrednim proizvodima u
              pogledu izmjene dodataka 1., 2., 3., 4., 5., 6., 7., 10. i 11. Prilogu 11.
HR                                                                                HR
 ---pagebreak---                                    OBRAZLOŽENJE
   1. KONTEKST PRIJEDLOGA
      Sporazum između Europske zajednice i Švicarske Konfederacije o trgovini
      poljoprivrednim proizvodima (dalje u tekstu: „Sporazum o poljoprivredi”) stupio je
      na snagu 1. lipnja 2002.
      Od zadnje izmjene dodataka Prilogu 11. Sporazumu o poljoprivredi izmijenjeno je ili
      ažurirano više zakonskih odredaba.
      U skladu s odredbama Sporazuma Švicarska je Zajedničkom veterinarskom odboru
      podnijela svoj plan mjera koje namjerava provesti za odobravanje svojih objekata za
      proizvodnju peradi i jaja za valenje. Sporazumom se predviđa da je Zajednički
      veterinarski odbor nadležan za priznavanje tog plana.
      Švicarska do 31. prosinca 2014. ima mogućnost odstupiti od pretrage na trihinelu u
      trupovima i mesu domaćih svinja namijenjenih za tov i klanje u klaonicama malog
      kapaciteta. Nadalje, zakonodavstvo Unije koje se odnosi na navedenu pretragu na
      trihinelu nedavno je izmijenjeno, stoga je potrebno preispitati mogućnost odstupanja
      Švicarske kako bi se omogućila postupna prilagodba trenutačnih švicarskih praksi.
      Zakonske odredbe dodataka 1., 2., 3., 4., 5., 6., 7. i 10. Prilogu 11. Sporazumu o
      poljoprivredi izmijenjene su od njegova stupanja na snagu. Osim toga, izmijenjene su
      i adrese kontaktnih točaka iz Dodatka 11.
      Stoga je potrebno prilagoditi odredbe dodataka 1., 2., 3., 4., 5., 6., 7. 10. i 11. Prilogu
      11. Sporazumu o poljoprivredi.
      Člankom 19. stavkom 1. Priloga 11. Sporazumu o poljoprivredi uspostavljen je
      Zajednički veterinarski odbor, sastavljen od predstavnika stranaka. Zadužen je za sva
      pitanja povezana s navedenim Prilogom i njegovom provedbom te izvršavanje njime
      predviđenih zadaća. Zajednički veterinarski odbor osobito ima ovlast donositi odluke
      u slučajevima predviđenima Prilogom 11. Člankom 19. stavkom 3. Priloga 11.
      Sporazumu o poljoprivredi Zajednički veterinarski odbor ovlašćuje se za izmjenu
      dodataka navedenom Prilogu, osobito u pogledu njihove prilagodbe i ažuriranja.
      Unija mora utvrditi stajalište koje je potrebno donijeti u okviru Zajedničkog
      veterinarskog odbora u pogledu donošenja potrebnih izmjena Priloga 11. U skladu s
      člankom 5. stavkom 2. prvim podstavkom Odluke 2002/309/EZ, Euratom, Vijeće na
      prijedlog Komisije donosi stajalište Unije.
      Odluka br. 1/2015 Zajedničkog veterinarskog odbora bit će objavljena u Službenom
      listu Europske unije.
   2. PRAVNI ELEMENTI PRIJEDLOGA
      Prijedlog se temelji na članku 207. stavku 4. Ugovora o funkcioniranju Europske
      unije, u vezi s člankom 218. stavkom 9.
HR                                          2                                                     HR
 ---pagebreak---                                                               2015/0111 (NLE)
                                                   Prijedlog
                                             ODLUKE VIJEĆA
      o stajalištu povezanom s Odlukom br. 1/2015 koje je u ime Europske unije potrebno
     donijeti u okviru Zajedničkog veterinarskog odbora osnovanog Sporazumom između
   Europske zajednice i Švicarske Konfederacije o trgovini poljoprivrednim proizvodima u
                 pogledu izmjene dodataka 1., 2., 3., 4., 5., 6., 7., 10. i 11. Prilogu 11.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207.
   stavak 4., u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   (1)     Sporazum između Europske zajednice i Švicarske Konfederacije o trgovini
           poljoprivrednim proizvodima1 (dalje u tekstu: „Sporazum o poljoprivredi”) stupio je
           na snagu 1. lipnja 2002.
   (2)     U skladu s člankom 19. stavkom 1. Priloga 11. Sporazumu o poljoprivredi, Zajednički
           veterinarski odbor (dalje u tekstu: „Zajednički veterinarski odbor”) zadužen je za sva
           pitanja povezana s navedenim Prilogom i njegovom provedbom te izvršavanje zadaća
           predviđenih tim Prilogom. Člankom 19. stavkom 3. navedenog Priloga Zajednički
           veterinarski odbor ovlašćuje se za izmjenu dodataka Prilogu 11., osobito u pogledu
           njihove prilagodbe i ažuriranja.
   (3)     Člankom 5. stavkom 2. prvim podstavkom Odluke Vijeća i Komisije 2002/309/EZ2,
           Euratom, predviđa se da stajalište Europske unije u okviru Zajedničkog veterinarskog
           odbora mora donijeti Vijeće na prijedlog Komisije.
   (4)     Unija bi morala utvrditi stajalište koje je potrebno donijeti u okviru Zajedničkog
           veterinarskog odbora u pogledu donošenja potrebnih izmjena.
   (5)     Odluka br. 1/2015 Zajedničkog veterinarskog odbora trebala bi stupiti na snagu na dan
           donošenja,
   DONIJELO JE OVU ODLUKU:
                                                   Članak 1.
   Stajalište koje Europska unija treba donijeti u okviru Zajedničkog veterinarskog odbora
   osnovanog člankom 19. stavkom 1. Priloga 11. Sporazumu između Europske zajednice i
   Švicarske Konfederacije o trgovini poljoprivrednim proizvodima u pogledu izmjene dodataka
   1
           SL L 114, 30.4.2002., str. 132.
   2
           Odluka Vijeća i Komisije 2002/309/EZ, Euratom, o Sporazumu o znanstvenoj i tehnološkoj suradnji od
           4. travnja 2002. o sklapanju sedam sporazuma sa Švicarskom Konfederacijom (SL L 114, 30.4.2002.,
           str. 1.).
HR                                                     3                                                      HR
 ---pagebreak---    1., 2., 3., 4., 5., 6., 7., 10. i 11. Prilogu 11. temelji se na nacrtu Odluke Zajedničkog odbora za
   poljoprivredu koji je u Prilogu ovoj Odluci.
                                                    Članak 2.
   Odluka br. 1/2015 Zajedničkog veterinarskog odbora osnovanog Sporazumom između
   Europske zajednice i Švicarske Konfederacije o trgovini poljoprivrednim proizvodima u
   pogledu izmjene dodataka 1., 2., 3., 4., 5., 6., 7., 10. i 11. Prilogu 11. Sporazumu bit će
   objavljena u Službenom listu Europske unije čim bude donesena.
                                                    Članak 3.
   Odluka br. 1/2015 Zajedničkog veterinarskog odbora osnovanog Sporazumom između
   Europske zajednice i Švicarske Konfederacije o trgovini poljoprivrednim proizvodima stupa
   na snagu na dan donošenja.
                                                    Članak 4.
   Ova je Odluka upućena državama članicama.
   Sastavljeno u Bruxellesu
                                                      Za Vijeće
                                                      Predsjednik
HR                                                      4                                              HR


               EUROPSKA KOMISIJA
            Bruxelles, 1.10.2015.
            COM(2015) 469 final
            2015/0230(NLE)
            Prijedlog
            ODLUKE VIJEĆA
            o utvrđivanju stajališta Europske unije na Ministarskoj konferenciji Svjetske trgovinske organizacije o pristupanju Republike Liberije WTO-u

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Članice Svjetske trgovinske organizacije (WTO) i Republika Liberija u posljednjoj su fazi pregovora o uvjetima pristupanja Republike Liberije WTO-u. Pregovori su trajali 8 godina, a započeli su 2007. kada je Republika Liberija podnijela zahtjev za pristupanje WTO-u. Sažetak uvjeta pristupanja naveden je u nastavku u točki 5.

               Komisija uvjete pristupanja Republike Liberije WTO-u, koje podnosi Vijeću na odobrenje, smatra uravnoteženim i ambicioznim paketom obveza za otvaranje tržišta, što će Republici Liberiji i njezinim trgovinskim partnerima u WTO-u donijeti znatnu korist. Zahtjev Liberije za pristupanje preispitan je u skladu sa smjernicama koje je odredilo Glavno vijeće WTO-a o pristupanju najmanje razvijenih zemalja, uzimajući u obzir ukupne bilateralne trgovinske odnose s Liberijom u kontekstu partnerstva između EU-a i AKP-a.

               •Dosljednost s postojećim odredbama politike u određenom području

                  Multilateralizam je u središtu trgovinske politike EU-a i EU podržava pristupanje trećih zemalja WTO-u pod pravim uvjetima.

               •Dosljednost u odnosu na druge politike Unije

               U skladu s vanjskom i razvojnom politikom EU-a, prijedlog će pozicionirati Liberiju u multilateralnom trgovinskom sustavu  u skladu sa smjernicama koje je odredilo Glavno vijeće WTO-a o pristupanju najmanje razvijenih zemalja, uzimajući u obzir ukupne bilateralne trgovinske odnose s Liberijom u kontekstu partnerstva između EU-a i AKP-a.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Da bi EU mogao formalno podržati odobrenje uvjeta za pristupanje Republike Liberije WTO-u, u skladu s člankom 218. stavkom 9. Ugovora o funkcioniranju Europske unije potrebno je da Vijeće donese odluku o odobravanju tih uvjeta.

               •Supsidijarnost (za neisključivu nadležnost)

               Nije primjenjivo. Isključiva nadležnost EU-a za trgovinu.

               •Proporcionalnost

               Nije primjenjivo. Potrebna je Odluka Vijeća u skladu s člankom 218. stavkom 9.

               •Odabir instrumenta

               Nije primjenjivo. Potrebna je Odluka Vijeća u skladu s člankom 218. stavkom 9.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija / provjera primjerenosti postojećeg zakonodavstva

                  Nije primjenjivo

               •Savjetovanja s dionicima

                  Nije primjenjivo

               •Prikupljanje i primjena stručnog znanja

                  Nije primjenjivo

               •Procjena učinka

                  Nije potrebna. Potrebna je Odluka Vijeća u skladu s člankom 218. stavkom 9.

               •Primjerenost propisa i pojednostavljivanje

                  Prijedlog nije povezan s REFIT-om.

               •Temeljna prava

                  Prijedlog ne utječe na zaštitu temeljnih prava.

               4.UTJECAJ NA PRORAČUN

                  Prijedlog nema posljedica za proračun.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Nije primjenjivo

               •Detaljno obrazloženje posebnih odredbi prijedloga

               Sažetak uvjeta pristupanja

               Popisi obveza

               Roba (općenito)

               Prosječna završna obvezujuća stopa carine na popisu obveza Liberije iznosi 26,6 %.

               Prosječna završna obvezujuća stopa carine za poljoprivredne proizvode iznosi 23,6 % i niža je od stope za industrijske proizvode koja iznosi 27,2 % .

               Liberija će većinu prosječnih završnih obvezujućih stopa carine primjenjivati od dana pristupanja. Prosječna završna obvezujuća stopa za Liberiju za 249 tarifnih stavki, tj. za 4 % njezinog popisa obveza primjenjivat će se tek od 2019.

               Te prosječne razine tarifa na vrlo su visokom standardu za jednu od najmanje razvijenih zemalja, posebice ako se uzme u obzir veličinu i ranjivost liberijskog gospodarstva.

               Industrijski proizvodi

               Prosječna završna obvezujuća stopa carine za nepoljoprivredne proizvode iznosi 27,2 %.

               Liberija vezuje 100 % svojeg popisa obveza, preuzimajući obvezu obvezujuće tarife za svu industrijsku robu.

               Najviše carinske stope iznose 50 % za boje, plastiku za upotrebu u kućanstvu, papir za sanitarne potrebe i drveni namještaj.

               Poljoprivredni proizvodi

               Prosječna završna obvezujuća stopa carine za poljoprivredne proizvode iznosi 23,6 %.

               Najviše carinske stope u poljoprivredi iznose 50 % za kakao u zrnu, kečap od rajčice i mineralnu vodu.

               Usluge

               Popis posebnih obveza Liberije u sektoru usluga vrlo je sveobuhvatan i ambiciozan s obzirom na njezin status najmanje razvijene zemlje. Liberija će preuzeti obveze u pogledu pristupa tržištu i nacionalnog tretmana u brojnim uslužnim sektorima, uključujući stručne, računalne i ostale poslovne usluge, komunikacijske usluge, usluge izgradnje, distribucije, usluge u području privatnog obrazovanja i zaštite okoliša, financijske usluge (osiguranje i bankarstvo), privatno financirane zdravstvene i socijalne usluge, turističke usluge, rekreacijske, kulturne i sportske usluge te usluge prijevoza (pomorski prijevoz, prijevoz unutarnjim plovnim putovima i cestovni prijevoz te pomoćne usluge za sve modalitete prijevoza).

               Obveze iz Protokola

               U završnoj, višestranoj fazi postupka pristupanja članice WTO-a zajedno su nastojale osigurati temeljnu sukladnost trgovinskih propisa i institucija Liberije s pravilima i sporazumima WTO-a, navevši ih u izvješću Radne skupine.

               Radi provedbe nekih obveza WTO-a zatraženi su tehnička pomoć i/ili prijelazna razdoblja. U pogledu prijelaznih razdoblja, Liberija je dobila rok do 1. kolovoza 2017. da osigura potpunu usklađenost s obvezama WTO-a o naknadama u vezi s uvozom i izvozom, o tehničkim preprekama u trgovini i o sanitarnim i fitosanitarnim mjerama. Liberija će isto tako moći do 1. kolovoza 2019. zadržati neke poticaje ulaganjima koji nisu u skladu s mjerama ulaganja u vezi s trgovinom.

               2015/0230 (NLE)

               Prijedlog

               ODLUKE VIJEĆA

               o utvrđivanju stajališta Europske unije na Ministarskoj konferenciji Svjetske trgovinske organizacije o pristupanju Republike Liberije WTO-u

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 91. i članak 100. stavak 2. te članak 207. stavak 4. prvi podstavak, u vezi s njegovim člankom 218. stavkom 9.,

               uzimajući u obzir prijedlog Europske komisije,

               budući da:

               (1)Vlada Republike Liberije podnijela je 13. lipnja 2007. zahtjev za pristupanje Marakeškom sporazumu o osnivanju Svjetske trgovinske organizacije (WTO) u skladu s člankom XII. tog Sporazuma.

               (2)Radna skupina za pristupanje Republike Liberije osnovana je 18. prosinca 2007. kako bi se postigao dogovor o uvjetima pristupanja koji su prihvatljivi za Republiku Liberiju i sve članice WTO-a.

               (3)Komisija je u ime Unije dogovorila opsežan niz obveza koje Republika Liberija mora ispuniti za otvaranje tržišta u skladu sa smjernicama koje je odredilo Glavno vijeće WTO-a o pristupanju najmanje razvijenih zemalja i sa zahtjevima Unije, uzimajući u obzir bilateralne trgovinske odnose s Republikom Liberijom u kontekstu partnerstva između EU-a i AKP-a.

               (4)Te su obveze sadržane u Protokolu o pristupanju Republike Liberije WTO-u.

               (5)Očekuje se da će pristupanje WTO-u imati pozitivan i dugotrajan učinak na postupak gospodarskih reformi i održivi razvoj u Republici Liberiji.

               (6)Protokol o pristupanju stoga bi trebalo odobriti.

               (7)Člankom XII. Sporazuma o osnivanju WTO-a predviđa se da se uvjeti pristupanja dogovaraju između članice pristupnice i WTO-a te da uvjete pristupanja sa strane WTO-a odobrava Ministarska konferencija WTO-a. Člankom IV. stavkom 2. Sporazuma o osnivanju WTO-a predviđa se da u razdobljima između sastanaka Ministarske konferencije Glavno vijeće obavlja njezine zadaće.

               (8)Stoga je potrebno utvrditi stajalište Unije u Ministarskoj konferenciji Svjetske trgovinske organizacije o pristupanju Republike Liberije WTO-u.

               DONIJELA JE OVU ODLUKU:

               Članak 1.

               Europska unija na Ministarskoj konferenciji Svjetske trgovinske organizacije o pristupanju Republike Liberije WTO-u odobrit će pristupanje.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik